പ്രവാസികളുടെ റസിഡന്റ് കാര്ഡുകള്ക്ക് 3 വര്ഷം കാലാവധി പുതിയ തീരുമാനവുമായി ഒമാന് മസ്കറ്റ്: ഒമാനില് പ്രവാസികളുടെ റസിഡന്റ് കാര്ഡുകളുടെ കാലാവധി നീട്ടി. ഇനി മുതല് ഒമാനില് പ്രവാസികള്ക്ക് റസിഡന്റ് കാര്ഡ് കാലാവധി മൂന്ന് വര്ഷം വരെ നീട്ടി കിട്ടും. സ്വദേശികളുടെ സിവില് ഐഡിക്ക് അഞ്ച് വര്ഷം വരെയും കാലാവധി അനുവദിക്കും. കാലാവധി അവസാനിക്കുന്നതിന് 30 ദിവസത്തിനകം റെസിഡന്സ് കാര്ഡ് പുതുക്കണം. രാജ്യത്തെ സിവില് സ്റ്റാറ്റസ് നിയമത്തിലെ എക്സിക്യൂട്ടീവ് ചട്ടങ്ങളില് മാറ്റം വരുത്തിക്കൊണ്ട് പൊലീസ് ആന്റ് കസ്റ്റംസ് ഇന്സ്പെക്ടര് ജനറല് ലെഫ്. ജനറല് ഹസന് ബിന് മുഹ്സിന് അല് ഷര്ഖി ഇക്കാര്യം പ്രഖ്യാപിച്ചത്. 10 വയസിന് മുകളിലുള്ള പ്രവാസികള് രാജ്യത്തെ പ്രവേശിച്ച് 30 ദിവസത്തിനകം റെസിഡന്സ് കാര്ഡ് നല്കുമെന്നും അദ്ദേഹം അറിയിച്ചു. പുതിയ നിയമങ്ങള് ഇന്നു മുതല് രാജ്യത്ത് പ്രാബല്യത്തില് വന്നു. കാര്ഡ് ലഭിക്കുന്നതിന് ബന്ധപ്പെട്ട വ്യക്തി നേരിട്ട് ഹാജരാകണമെന്നാണ് നിര്ദ്ദേശം. എന്നാല് ഇതില് ഇളവുകള് ആവശ്യമെങ്കില് അനുവദിക്കും. ഒറിജിനല് പാസ്പോര്ട്ടും ബന്ധപ്പെട്ട അധികൃതരില് നിന്നുള്ള നോട്ടിഫിക്കേഷനും ഹാജരാക്കണമെന്നും അധികൃതര് നിര്ദ്ദേശിക്കുന്നു. Tags